ברעם

מגדל ברעם בפסגת הר שפרה
תצפית ממגדל ברעם-קיבוץ ברעם בתוך היער, ברקע הכפר הלבנוני [[מרון א-ראס]]
בַּרְעָם הוא קיבוץ מזרם הקיבוץ הארצי השוכן בהרי מרום הגליל, על גבול הלבנון, 736 מטר מעל פני הים.

==היסטוריה==
הקיבוץ נקרא על שמו של יישוב יהודי קדום שראשיתו לכל המאוחר בימי בית שני ואחריתו בתקופה הממלוכית עת נודע בשם כפר ברעם. במרחק של כ-3 ק"מ מהקיבוץ נמצא גן לאומי ברעם, הכולל בית כנסת מתקופת התלמוד.

בתקופה העות'מאנית היו תושבי הכפר נוצרים מרונים. במלחמת העצמאות פונו תושבי בירעם בצו צבאי, ולא הורשו לחזור אליו לאחריה.

ב-14 ביוני 1949 עלו לקרקע מייסדי הקיבוץ, יוצאי שלוש ההכשרות של תנועת השומר הצעיר מישראל, רומניה וצ'כוסלובקיה, וכן יוצאי חטיבות הפלמ"ח: יפתח, הראל, וחטיבת הנגב.
בחגיגות הקמת הקיבוץ, אפריל 1949
ברעם היה הקיבוץ האחרון שהעביר את ילדיו מהלינה המשותפת, שכללה שינה בבתי-הילדים בקיבוץ, ללינה משפחתית, שבה ישנים הילדים בבתי ההורים. המעבר התרחש ב-1997.

ב מונה אוכלוסיית הקיבוץ כ-300 חברים ובנוסף עוד 200 נפש אשר אינם חברים, רובם ילדי חברים. קיבוץ ברעם הוא בין הקיבוצים האחרונים שאינם מופרטים באופן מוחלט. יש בו חדר אוכל קיבוצי גדול ופעיל, מכבסה קיבוצית וכן שירותי חינוך ובריאות משותפים.

בקיבוץ פועלת מכינת גליל עליון.

היישוב פונה זמנית מתושביו ב־2023 בעקבות מלחמת חרבות ברזל. במהלך המלחמה ירה חזבאללה עשרות רקטות וטילי נ"ט לעבר היישוב שהסבו נזק כבד לרכוש. סמוך ליישוב התנהלו מדי יום חילופי אש כבדים בין צה"ל לחזבאללה. נכון לאוגוסט 2024, תושבי הקיבוץ עוד לא שבו לביתם.

==ענפי הקיבוץ==
* אלכם מדיקל - אלכם הוא מפעל הזרקת פלסטיק לייצור מוצרי רפואה חד פעמיים. בין מוצריו ניתן למצוא סטופקוקים, מניפולד, מוצרי נידלס ("ללא מחט") ועוד. אתר ייצורי נוסף של החברה נמצא באזור התעשייה דלתון ליד כרם בן-זמרה. המפעל מעסיק הן בני קיבוץ והן תושבים רבים מהאזור
* מטע - מטע ברעם מגדל מינים רבים של פירות נשירים למיניהם. בין המינים השונים ניתן למצוא תפוח, נקטרינה, אגס וקיווי. כמו כן, מדי שנה ממשיך הקיבוץ בעונת הקטיף לגייס סטודנטים מכל רחבי הארץ על מנת לעבוד בקטיף ולסייע לסטודנטים במימון לימודיהם.
* לול - לולי ברעם מורכבים מ-3 לולי פיטום המשתרעים על שטח של 4.3 דונם
* מוסך
* חקלאות שלחין - בשטחים אשר שייכים לקיבוץ בעמק החולה. בין גידולים אלו ניתן למצוא תירס, שעועית, תפוחי אדמה, אפונה, חיטה ועוד
* דפוס ברעם - בית דפוס
* דרך האור - מרפאה לרפואה משלימה בקיבוץ ברעם. הוקמה בשנת 2004 על ידי קבוצת מטפלים מוסמכים חברי קיבוץ ברעם
* מוזיאון - בקיבוץ ברעם שוכן מוזיאון בר-דוד לאמנות ויודאיקה
* הוצאת קורות - הוצאת ספרים במהדורות קטנות
* יקב ברעם
* פטריות כמהין ענף חדש הן בארץ והן בקיבוץ.

== אולם מופעים ==
ממזרח לחדר האוכל ממוקם אולם מופעים, הנקרא בלשון תושבי הקיבוץ "בית העם". אולם המופעים מומן מכספי תרומת שר האוצר ספיר, את המבנה תכנן חיליק ארד על-פי הוראותיו של במאי הקאמרי גרשון פלוטקין. בסוף שנות התשעים, שופץ המבנה ביוזמת כמה מחברי הקיבוץ.

==יער ברעם==
ליד ברעם נמצאת שמורת אלוני ברעם בתוך יער ברעם. היות שהשטח היה שייך לכנסייה המרונית נמנעה כריתת עצים. כתוצאה מכך התהווה במקום יער מפותח של עצי אלון מצוי.

מכביש 899 מובילה דרך סלולה באספלט בתוך היער, לפסגת הר שפרה, שם נמצא מגדל ברעם - מגדל תצפית לשריפות בגובה 743 מטר וממנו תצפית רחבה על יער ברעם והרי הגליל העליון.

==גלריה==
<gallery>
קובץ:Baramcc.jpg|אולם תרבות בתכנון האדריכל חיליק ערד
קובץ:BARAMDH.jpg|אולם חדר האוכל
קובץ:טיול לצפון אלי 032007 004.jpg|בית הכנסת בקיבוץ ברעם - מבט מהצד
</gallery>

== לקריאה נוספת ==
* צבי אילן, בתי כנסת קדומים בארץ ישראל, משרד הביטחון – ההוצאה לאור, 1991.

==קישורים חיצוניים==

* 
* [http://www.baram.org.il אתר קיבוץ ברעם]
* [http://www.bardavid-museum.org.il/ אתר מוזיאון בר-דוד]
* [http://www.elcam-medical.com מפעל אלכם מדיקל]
* [https://web.archive.org/web/20160303165149/http://www.galil-net.org.il/HTMLs/article.aspx?C2004=13288&BSP=13018%2F ברעם] במרכז המידע להתיישבות בגליל
* [http://www.romgalil.org.il/cds/88/ ברעם] באתר הרשות לפיתוח הגליל
* 
* רבקה שפק ליסק, [http://www.e-mago.co.il/Editor/history-3135.htm ברעם היה כפר יהודי עד המאה ה-13], מגזין e-mago
* מיכאל יעקובסון: [http://michaelarch.wordpress.com/2014/09/09/סיבוב-בחדרי-האוכל-בשלושה-קיבוצים-בצפו/ סקירה אדריכלית על בניין חדר האוכל בקיבוץ ברעם], באתר 'חלון אחורי', 9.9.2014
* [http://www.sarahozacky.com/1035/שרה-אוסצקי-לזר-אקרית-ובירעם-–-הסיפור-%D7%9 שרה אוזצקי, היסטוריה של איקרית ובירעם]
* [http://www.baram.org.il/ViewPage.asp?pagesCatID=13243&siteName=baram אתר קיבוץ ברעם, "ברעם - בירעם"]
* 
* 
* 
* 

==הערות שוליים==

*
קטגוריה:יישובים שהוקמו ב-1949
קטגוריה:קיבוצים
קטגוריה:קיבוצי הקיבוץ הארצי
קטגוריה:הגליל העליון: יישובים
קטגוריה:יישובים בצפון ישראל שפונו במלחמת חרבות ברזל